ຈຸດສຸມຂອງການຢ້ຽມຢາມຄັ້ງນີ້ແມ່ນການສົນທະນາ ເຊິ່ງດຳເນີນໃນຕອນບ່າຍວັນທີ 26 ມີນາ ທີ່ນະຄອນຫຼວງ Budapest ລະຫວ່າງ ປະທານສານປະຊາຊົນສູງສຸດ ຫວຽດນາມ ຫງວຽນຮວ່າບິງ ກັບ ທ່ານປະທານສານສຸງສຸດ ຮຸງກາຣີ Peter Darak ແລະ ພິທີລົງນາມໃນບົດບັນທຶກຊ່ວຍຈຳ ວ່າດ້ວຍການຮ່ວມມືຂອງສານສູງສຸດຂອງສອງປະເທດ ໄລຍະ 2018 – 2022.
ທີ່ການສົນທະນາ, ທ່ານ ຫງວຽນຮວ່າບິງ ໄດ້ແຈ້ງໃຫ້ຝ່າຍ ຮຸງກາຣີ ກ່ຽວກັບວິວັດການປ່ຽນແປງໃໝ່ ແລະ ການສ້າງສຳເລັດລະບົບຍຸຕິທຳຂອງຫວຽດນາມ, ສະພາບການເຄື່ອນໄຫວ ແລະ ໂຄງປະກອບການຈັດຕັ້ງຂອງສານປະຊາຊົນສູງສຸດຫວຽດນາມ, ບັນດາຂົງເຂດວິຊາສະເພາະ ທີ່ຝ່າຍຫວຽດນາມປາດຖະໜາຈະໄດ້ແບ່ງປັນບົດຮຽນ ແລະ ຮ່ວມມື. ທ່ານ Peter Darak ກໍໄດ້ແບ່ງປັນບາງບົດຮຽນດ້ານວິຊາສະເພາະຢ່າງລະອຽດ ທີ່ຝ່າຍຫວຽດນາມມີຄວາມສົນໃຈ, ໃນນັ້ນ, ມີການໝູນໃຊ້ເຕັກໂນໂລຢີ ITເຂົ້າໃນວິວັດການພິພາກສາ, ກໍ່ສ້າງ ແລະຍົກສູງຄວາມຮູ້ດ້ານວິຊາສະເພາະ, ຮັກສາຄວາມໂປ່ງໃສຂອງແຖວຖັນຜູ້ພິພາກສາສານສູງສຸດ ກ່ຽວກັບ ຄຳຕັດສິນຂອງສານ ແລະ ວຽກງານຖະແຫຼງຂ່າວສື່ສານ.
(ແຫຼ່ງຄັດຈາກ VOV)